
MARTFŰ VÁROS POLGÁRMESTERÉTŐL

5435 Martfű, Szent István tér 1. Tel: 56/450-222,

e-mail: titkarsag@ph.martfu.hu

JELENTÉS
a lejárt határidejű határozatok végrehajtásáról

Tisztelt Képviselő-testület!

A lejárt határidejű határozatok végrehajtásáról az alábbiakban adok számot:

Martfű Város Önkormányzata Képviselő-testületének

59/2015.(IV.30.) határozata

Martfű Város Önkormányzata Ifjúságpolitikai Koncepciójának időarányos végrehajtásáról

Martfű Város Önkormányzatának Képviselő-testülete megtárgyalta és elfogadja a Martfű Város Önkormányzata Ifjúságpolitikai Koncepciójának időarányos végrehajtásáról szóló beszámolót és az alábbi feladatokat határozza meg:

1. A fiatalok letelepedését elősegítve, a bérlakás kínálat bővítése érdekében a városrehabilitációs pályázatot ismételten be kell nyújtani.
Felelős: Dr. Papp Antal polgármester

Határidő: pályázati kiírás szerint

2. Meg kell vizsgálni egy fő ifjúságsegítő folyamatos foglalkoztatásának lehetőségét, elsősorban különböző pályázati források igénybevételének felkutatásával, az ifjúságpolitikai koncepcióban foglalt feladatok sikeres megvalósítása érdekében.

Felelős: Dr. Papp Antal polgármester

Határidő: 2016. április 30.

3. A Városi Művelődési Központ feladat ellátása során tegyen meg mindent annak érdekében, hogy a hétvégi programok a diákok széles körét vonzzák az intézménybe, biztosítva ezzel a szabadidejük hasznos eltöltését. 

Felelős: Asztalos Árpádné intézményvezető

Határidő: folyamatos

4. Az ifjúságpolitikai koncepció sikeres megvalósítása, valamint ehhez kapcsolódóan a fiatalok minél szélesebb körének a közéletbe történő bevonása érdekében meg kell vizsgálni az ifjúsági önkormányzat működésének lehetőségét. 

Határidő: 2016. március 31. 


Felelős: Dr. Papp Antal polgármester
(2016. április 28-i testületi ülésen megtörtént a végrehajtásról szóló tájékoztatás, 83/2016.(IV.28.) határozat hatályon kívül helyezte.) 
Erről értesülnek:

1. Valamennyi Képviselő, Helyben,

2. Dr. Papp Antal, polgármester, Helyben,

3. Asztalos Árpádné, intézményvezető, Helyben,

4. Jász-Nagykun-Szolnok Megyei Kormányhivatal, Szolnok.
Végrehajtás: 
2.ponthoz:
Az elmúlt időszakban a Művelődési Központ és Könyvtárral közösen folyamatosan figyeltük az ifjúságsegítő szakember foglalkoztatásának pályázati lehetőségeit. Sajnos sem az ifjúsági, sem a közösségfejlesztő pályázatokban erre lehetőséget nem találtunk ebben az időszakban.

A közfoglalkoztatási programban a Nemzeti Művelődési Intézettel közösen sikerült a kulturális közmunkaprogramban két martfűi fiatalt foglalkoztatni, akiknek szakmai feladataik között szerepelt az ifjúsági koordináció és közösségfejlesztés szakmai segítése. 

Így sikerült több városi programba bevonni a fiatalokat, új ifjúsági kulturális rendezvényeket létrehozni és az elmúlt időszakban nőtt az ifjúsági civil szervezetek létszáma is.

Jelentős lépést tettünk előre annak érdekében is, a fiatal szakmai segítők és az ifjúsági civil szervezetek vezetőinek segítségével, hogy egyre markánsabban és tudatosabban szervezik a fiatalok szabadidős programjaikat és kialakulóban van az az igényük is, hogy ismerje meg őket és terveiket minél több városlakó és ők is nagyobb arányban segíthessenek a város közéletében.

Kiváló lehetőséget ad a fiatalok bevonására a közösségi önkéntes munkavégzés is, melyet a város pedagógusaival és intézményeivel közösen koordináljuk.

Az ifjúság segítő munka így több ágon, több szakember bevonásával történik, természetesen továbbra is figyeljük annak lehetőségét, hogy pályázati úton képzett ifjúságsegítő szakembert foglalkoztassunk városunkban.
3. ponthoz

A Martfű Városi Művelődési Központ és Könyvtár az elmúlt időszakban szakmai munkájával folyamatosan segítette , szervezte a fiatalok tartalmas hétvégi szabadidő eltöltését.

Az intézményben 2015. április 24-től beindult a Városi Mozi, mely rendszeres hétvégi filmvetítésekkel hozzájárul a fiatalok  szórakozásához, ezzel a lehetőséggel az intézmény  rendszeres nyitva tartása is bővült és a fiatalok egyéb  hétvégi közösségi programjainak is teret ad.

Az intézményben működő Suszter Kávézó is hozzájárul a hétvégi szórakoztató programok bővüléséhez, az intézményünkkel közösen több klubkoncert, disco és terasz rendezvény szervezésére is sor került.

Kori pálya várta a fiatalokat januárban intézményünk teraszán Martfű Város Önkormányzata és a Vitallife Kft. szervezésében, mely sok fiatalnak adott újszerű sport és szórakoztató programot.

A Martfűi Ifjúsági Csoporttal/MICS/közösen szerveztünk hétvégi rock koncerteket, mellyel ez a szórakozási forma is megvalósult. Martfű Város Önkormányzatának támogatásával az ünnepnaptári programokba is beépült: a Rock Majálison egy-egy neves rock zenekar meghívása a fiatalok igénye szerint /Fish, Alvin és a Mókusok zenekarok/. Továbbá az Örökzöld Tisza Fesztivál programjába is igyekeztünk több fiatalokat érintő programot szervezni/ Republic, Anna and The Barbies koncert, bátorság próba, klubkoncertek, Nemzetközi Ifjúsági Találkozó, Nemzetközi Népi játék bemutató stb./

A Kézműves Házzal és a Martfűi Hely - és Ipartörténet Gyűjteménnyel közösen több hétvégi hagyományőrző programot, kézműves foglalkozást, táncházat szerveztünk a fiataloknak/Múzeumok Éjszakája, Kézműves Házak Országos Hétvégéje, Múzeumok Őszi Fesztiválja/.

A martfűi civil szervezetekkel és városunk diákjainak bevonásával értékes szórakoztató rendezvényeket valósítottunk meg/ Városi Szabadidős Kör Egyesület- Nonstop vetélkedő,

Martfű Néptánc Együttes- táncházak, József Attila Általános Iskola DÖK- Valentini disco/

A Városi Könyvtárban is bővültek a fiatalok igényes szórakozási formái/ Őszi Könyvtári Napok, felolvasó estek- általános iskolás és középiskolás diákok részvételével, Költészetnapi programok, internet fieszta rendezvények/.

Folyamatosan együttműködünk városunk oktatási intézményeivel és segítjük alapítványi báli és színházi rendezvényeiket, diáknapjait, mely szintén igényes és szórakoztató programokat nyújt a fiatalokat.

Összességében folyamatosan szervezzük és odafigyelünk a fiatalok tartalmas hétvégi szórakoztató programjainak biztosítására, keressük az új formákat, a pályázati lehetőségeket és igazodunk a fiatalok igényeihez. Nagyon örülünk, hogy ebben a munkában igazi segítő partnerekre találunk Városunk Önkormányzatában, városunk pedagógusaiban, civil szervezeteiben és vállalkozóiban.
Martfű Város Önkormányzata Képviselő-testületének

187/2015.(X.29.) határozata

A 710/84 hrsz-ú ingatlan részterületének értékesítéséről
Martfű Város Önkormányzata Képviselő –testülete megtárgyalta a 710/84 hrsz-ú ingatlan részterületének értékesítésére vonatkozó előterjesztést és az alábbiak szerint döntött:

1. A Képviselő- testület az önkormányzat tulajdonában lévő 710/84 hrsz-ú ingatlannak a határozat mellékletét képező megosztási terv szerint 961 m2 –es területét 1.500–Ft/m2 vételáron értékesíti a Sági és Társa Kft (5435 Martfű, Váci M. út 1.) számára. A telekalakítás és az ingatlan-nyilvántartásba való bejegyzés költségeit a vevő viseli.
2. A Képviselő- testület felhatalmazza a polgármestert a telekalakítási vázrajz elkészíttetésére és az adásvételi szerződés aláírására.

Határidő: 2015. november 30.

Felelős: Dr. Papp Antal polgármester

3. A végleges telekalakítási vázrajz birtokában a Martfű Város Önkormányzata vagyonáról és vagyongazdálkodásáról szóló 8/2012. (III. 07.) önkormányzati rendeletet módosítani kell, az önkormányzat tulajdonában maradó területet a forgalomképtelen vagyonkörbe kell átsorolni. 
Határidő: 2015. december 31.

Felelős: Dr. Papp Antal polgármester

Erről értesülnek:

1. Jász-Nagykun-Szolnok Megyei Kormányhivatal

2. Valamennyi képviselő helyben

3. Sági és Társa Kft (5435 Martfű, Váci M. út 1.)
4. Pénzügyi és Adóügyi Iroda 

5. Városfejlesztési és Üzemeltetési Iroda

6. Irattár

Martfű Város Önkormányzata Képviselő-testületének a lejárt határidejű határozatokról szól 36/2016.(II.25.) határozatának 4.) pontjában a 187/2015.(X.29.) határozatát a 710/84 hrsz-ú ingatlan részterületének értékesítéséről érvényben tartotta és a határidőt módosította 2016. április 30-ra. 
Végrehajtás:
2016. május 3-án megérkezett a JNSZM Kormányhivatal Szolnoki Járási Hivatala Földhivatali Osztály határozata a telekalakítás engedélyezéséről. A határozat jogerőre emelkedését követően az adásvételi szerződés benyújtásra kerül a Földhivatalhoz. 
Martfű Város Önkormányzata Képviselő-testületének 

11/2016.(II.25.) határozata 
Sportegyesületek 2015.évi önkormányzati támogatásának pénzügyi elszámolásáról

Martfű Város Önkormányzatának Képviselő-testülete megtárgyalta a Pénzügyi, Ügyrendi és Városfejlesztési Bizottság előterjesztését a Sportegyesületek 2015. évi önkormányzati támogatása pénzügyi elszámolásának ellenőrzéséről, mely alapján az alábbi határozatot hozta: 
1.)
A Damjanich János D.S.E; a József Attila Általános Iskola D.S.E; Martfűi Férfi Kézilabda Egyesület; Martfű Városi Sportegyesület Tenisz Szakosztály, Sakk, Lövész, Hagyományőrző Íjász, Erőemelő Szakosztályainak és a Martfűi Úszó és Triatlon Klub elszámolása szabályszerűen megtörtént.

2.)
A Bizottság elfogadni javasolja Victory Martfűi Kyokushin Karate Klub elszámolását azzal a feltétellel, hogy a jövőben alternatív orvosi kezelésekre, Martfűre történő utazáshoz saját gépjármű használatra és martfűi szállásköltségre nem számolható el költség. 

3.)
 Martfű Városi Sportegyesület 

· Természetbarát Szakosztály esetében a 3 db telefonkészülék vásárlásáról szóló számlák nem fogadhatók el, hiánypótlás szükséges. 

· Női Kézilabda Szakosztálynál a táplálék-kiegészítő és mosópor költségeit elszámoló számlák nem fogadhatók el, hiánypótlás szükséges. 
4.)
A Martfűi Városi Labdarúgó Sportegyesületnél a kiküldetési rendelvények jogosságát alá kell támasztani, részletesen jelezni kell az utazás célját. Több bizonylaton hiányoznak a személyes adatok, adószám, ezeket pótolni szükséges.
5.)
A hiánypótlási felszólítást soron kívül meg kell küldeni az érintett sportszervezeteknek, melyre a kézhezvételtől számított 8 napos teljesítési határidőt kell biztosítani.


Felelős:
Pénzügyi, Ügyrendi és Városfejlesztési Bizottság elnöke

6.)
A határozat 2-4. pontjában foglalt, el nem számolható költségeket Martfű Város Önkormányzatának Sportkoncepciója mellékletében – a jövőbeni pontos és szabályszerű elszámolás érdekében – rögzíteni kell

Határidő:
2016. március 31.

Felelős: 
Pénzügyi, Ügyrendi és Városfejlesztési Bizottság elnöke

7.)
A hiánypótlással érintett sportszervezetekkel a 2016. évi támogatási szerződést a hiánypótlás teljesítését és az elszámolás képviselő-testületi jóváhagyását követően köthető meg. 

Erről értesülnek:

1. Valamennyi képviselő, helyben

2. Valamennyi Sportszervezet, székhelyén

3. Pénzügyi, Ügyrendi és Városfejlesztési Bizottság elnöke

4. Oktatási, Művelődési, Sport, Civil és Egyházi Kapcsolatok Bizottsága elnöke

5. Martfűi Polgármesteri Hivatal Pénzügyi és Adóügyi Iroda, helyben

6. JNSZ Megyei Kormányhivatal, Szolnok

7. Irattár 

Martfű Város Önkormányzata Képviselő-testületének a lejárt határidejű határozatokról szól 83/2016.(IV.28.) határozatának 2.) 11/2016.(II.25.) határozatánál a Sportegyesületek 2015.évi önkormányzati támogatásának pénzügyi elszámolásáról a határidőt módosította 2016. május 26-ra. 
Martfű Város Önkormányzata Képviselő-testületének 

40/2016.(III.17.) határozata 

Sportegyesületek (Martfű Városi Sportegyesület, Martfűi Labdarúgó Sportegyesület) 2015.évi önkormányzati támogatásának pénzügyi elszámolásáról

Martfű Város Önkormányzatának Képviselő-testülete megtárgyalta a Pénzügyi, Ügyrendi és Városfejlesztési Bizottság előterjesztését a Sportegyesületek 2015. évi önkormányzati támogatása pénzügyi elszámolásának ellenőrzéséről (Martfű Városi Sportegyesület, Martfűi Labdarúgó Sportegyesület), mely alapján az alábbi határozatot hozta: 

1.)
Martfű Város Önkormányzatának Képviselő-testülete a Martfű Városi Sportegyesület, Martfűi Labdarúgó Sportegyesület 2015. évi önkormányzati támogatásának elszámolását jóváhagyja. 

2.)
A Képviselő-testület a Martfű Városi Sportegyesületet 100.157,- Ft fel nem használt támogatás visszafizetésére kötelezi, melyet a határozat kézhezvételét követő 15 napon belül Martfű Város Önkormányzatának CIB Bank Zrt. 10700309-66893729-51100005 számú számlájára kell befizetni. 

3.)
A Sportszervezetek támogatásának elszámolására vonatkozó a Sportkoncepcióban és mellékleteiben foglalt szabályokat ki kell egészíteni azzal, hogy a támogatások elszámolásához a támogatott szervezet támogatással érintett, teljesült költségvetését csatolni szükséges, valamint az aránytalanul magas kiküldetési költségek elszámolásának megakadályozása érdekében ezen költségek elszámolhatóságát %-os formában maximálni kell. 


Felelős:
Pénzügyi, Ügyrendi és Városfejlesztési Bizottság





Oktatási, Művelődési, Sport, Civil és Egyházi Kapcsolatok Bizottsága


Határidő: 
2016. április 30. 

Erről értesülnek:

1. Valamennyi képviselő, helyben

2. Érintett Sportszervezetek, székhelyén

3. Pénzügyi, Ügyrendi és Városfejlesztési Bizottság elnöke

4. Oktatási, Művelődési, Sport, Civil és Egyházi Kapcsolatok Bizottsága elnöke

5. Martfűi Polgármesteri Hivatal Pénzügyi és Adóügyi Iroda, helyben

6. JNSZ Megyei Kormányhivatal, Szolnok

7. Irattár 

Végrehajtás: 

11/2016. (II.25.) határozat

Sportegyesületek 2015. évi önkormányzati támogatásának pénzügyi elszámolásáról és a

40/2016. (III.17.) határozat

Sportegyesületek (Martfű Város Sportegyesület, Martfűi Labdarúgó Sportegyesület) 2015. évi önkormányzati támogatásának pénzügyi elszámolásáról

Martfű Város Önkormányzatának Pénzügyi, Ügyrendi és Városfejlesztési Bizottsága, valamint az Oktatási, Művelődési, Sport, Civil és Egyházi Kapcsolatok Bizottsága 2016. május 17-én megtartott együttes ülésén áttekintette a sportszervezetek támogatásának, elszámolásának hatályos szabályait, Martfű Város Önkormányzatának Testnevelési és Sportkoncepciója önkormányzati támogatási alapelveinek a lejárt határidejű határozatokban meghatározottak szerinti kiegészítésére vonatkozó előterjesztést és döntésében megfogalmazta az erre vonatkozó javaslatait a Képviselő-testület számára. A két bizottság határozata szerint a sportszervezetek önkormányzati támogatásának felhasználásával, az elszámolással kapcsolatosan javasolt változtatásokat a Képviselő-testületi döntést megelőzően indokolt megismertetni és véleményeztetni a helyi sportszervezetekkel. Így a Képviselő-testület 2016. júniusi soros ülésén fogja megtárgyalni a sportszervezetek véleményének figyelembevételével a sportkoncepció módosításáról szóló előterjesztést.
Martfű Városi Sportegyesületet 100.157,- Ft fel nem használt támogatás visszafizetését teljesítette.
Határozati javaslat:

Martfű Város Önkormányzata Képviselő-testületének

…/2016.(…….) határozata 

a lejárt határidejű határozatokról

Martfű Város Önkormányzatának Képviselő-testülete megtárgyalta a lejárt határidejű határozatok végrehajtásáról szóló jelentést, és az alábbiak szerint döntött:

1.
Martfű Város Önkormányzata képviselő-testületének Martfű Város Önkormányzata Ifjúságpolitikai Koncepciójának időarányos végrehajtásáról szóló 59/2015.(IV.30.) határozatának 2. pontját;
2.
Martfű Város Önkormányzata Képviselő-testületének a 710/84 hrsz-ú ingatlan részterületének értékesítéséről szóló 187/2015.(X.29.) határozatát;

3.
Martfű Város Önkormányzata Képviselő-testületének a Sportegyesületek (Martfű Város Sportegyesület, Martfűi Labdarúgó Sportegyesület) 2015. évi önkormányzati támogatásának pénzügyi elszámolásáról szóló 40/2016. (III.17.) határozata 1., 2. pontját hatályon kívül helyezi.
Martfű Város Önkormányzata Képviselő-testületének a Sportegyesületek 2015. évi önkormányzati támogatásának pénzügyi elszámolásáról szóló11/2016. (II.25.) határozatban Martfű Város Önkormányzata Képviselő-testületének a lejárt határidejű határozatokról szóló 83/2016.(IV.28.) határozata szerinti határidőt módosítja 2016. június 23-ra.
Martfű Város Önkormányzata Képviselő-testületének a Sportegyesületek (Martfű Város Sportegyesület, Martfűi Labdarúgó Sportegyesület) 2015. évi önkormányzati támogatásának pénzügyi elszámolásáról szóló 40/2016. (III.17.) határozat 3. pontjában meghatározott határidőt módosítja 2016. június 23-ra.
Erről értesülnek: 

1.Képviselő-testület Tagjai

2. Jász-Nagykun-Szolnok Megyei Kormányhivatal, Szolnok 


3. Pénzügyi, Ügyrendi és Városfejlesztési Bizottság

4. Oktatási, Művelődési, Sport, Civil és Egyházi Kapcsolatok Bizottsága


5. Irattár
Martfű, 2016. május 19.


Dr. Papp Antal 








polgármester 

Látta: Szász Éva

jegyző

7

